Document ID: 31998R2559

31998R2559
L 320/27
JURNALUL OFÍCIAL AL UNIUNII EUROPENE
REGULAMENTUL (CE) NR. 2559/98 AL COMISIEI
din 27 noiembrie 1998
de modificare a Regulamentului (CE) nr. 3199/93 privind recunoașterea reciprocă a procedurilor de denaturare completă a alcoolului în vederea scutirii de la plata accizelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (1), în special articolul 27 alineatul (4),
având în vedere Directiva 92/12/CEE a Consiliului din 25 februarie 1992 privind regimul general pentru produsele care fac obiectul accizelor și privind deținerea, circulația și monitorizarea acestor produse (2), astfel cum a fost modificată ultima dată prin Directiva 96/99/CE (3), în special articolul 24,
având în vedere Regulamentul (CE) nr. 3199/93al Comisiei din 22 noiembrie 1993 privind recunoașterea reciprocă a procedurilor de denaturare completă a alcoolului în vederea scutirii de la plata accizelor (4), așa cum a fost modificat prin Regulamentul (CE) nr. 2546/95 (5),
având în vedere avizul Comitetului pentru accize,
întrucât, în temeiul articolului 27 alineatul (1) litera (a) din Directiva 92/83/CEE, statele membre trebuie să scutească de la plata accizelor alcoolul care a fost complet denaturat în conformitate cu cerințele unuia dintre statele membre, cu condiția ca cerințele în cauză să fi fost notificate corespunzător și acceptate în conformitate cu condițiile prevăzute în alineatul (3) și (4) din articolul respectiv,
întrucât Italia a comunicat modificarea agentului de denaturare autorizat de Regulamentul (CE) nr. 3199/93,
ADOPTĂ PREZENTUL REGULAMENT:
Articolul 1
Paragraful privind Italia din anexa la Regulamentul (CE) nr. 3199/93 se înlocuiește cu următorul text:
„Italia
Alcoolul etilic ce urmează a fi denaturat trebuie să aibă un conținut de alcool etilic anhidru de cel puțin 90 % din volum. Pentru un hectolitru de alcool etilic anhidru, se adaugă:
-
125 grame de tiofen;
-
0,8 grame de benzoat denatoniu;
-
3 grame de CI Reactive Red 24 în soluție apoasă la 25 % în greutate;
-
2 litri de metiletilcetonă.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 noiembrie 1998.

Labels: 7
2
17
18